./data/phi0474/phi009/phi0474.phi009.perseus-lat2.xml
Quintus				Metellus, Q Quintus Caelius Latiniensis, Cn  Lentulus, quos				omnis honoris causa nomino, cum tribuni plebi fuissent, anno proximo legati esse				potuerunt; in uno Gabinio sunt tam diligentes qui in hoc bello quod lege Gabinia					geritur, in hoc imperatore atque				exercitu quem per vos ipse constituit, etiam praecipuo iure esse					debebat? de quo legando consules spero ad senatum				relaturos  qui si dubitabunt aut gravabuntur, ego me profiteor relaturum;				neque me impediet cuiusquam iniquitas quo minus vobis fretus vestrum				ius beneficiumque defendam, neque praeter intercessionem quicquam audiam, de				qua, ut ego arbitror, isti ipsi				qui minitantur etiam atque etiam quid liceat				considerabunt  mea quidem sententia, Quirites, unus A Aulus Gabinius belli maritimi rerumque gestarum Cn Gnaeo Pompeio socius ascribitur,				propterea quod alter uni illud bellum suscipiendum vestris suffragiis detulit, alter				delatum susceptumque confecit